text: 60-årig død af kvæstelser
  22 december 2010 kl. 19.22
  En 60-årig mand er død af sine kvæstelser efter en trafikulykke på Simmelbrovej i Grindsted mandag eftermiddag.
  Den 60-årige stødte - formentlig på grund af det glatte føre - sammen med en lastbil, og manden sad fastklemt i sin personbil.
  Manden blev i helikopter fløjet til Odense Universitetshospital, hvor han i første omgang blev erklæret uden for livsfare.
  Den afdøde var fra lokalområdet.
  